उपचारका लागि मंसीरमा काठमाडौं आउँदा पशुपतिनाथ मन्दिर दर्शनका लागि पुगेका दमक, झापाका केदारसिंह (७६) र सुभा कार्की (६७) दम्पतीलाई आडैमा रहेको वृद्धाश्रम हेर्ने मन लाग्यो। त्यहाँबाट फर्केपछि यो दम्पतीले बुद्धवृद्धालाई कम्तीमा एक दिनको खाना खुवाउने निर्णय गरे। २ पुसमा कार्की दम्पतीले बिहानको खाना आश्रमका वृद्धवृद्धासँगै खाए। केदार भन्छन्, “हामी पनि बूढाबूढी भइसक्यौं, कोही नभएकालाई एक छाक खुवाए पनि आनन्द लाग्ने रहेछ।”
